Ο **Λέτσερ «Μπο» ΜακΚάλεμπ** (αγγλικά: *Lester "Bo" McCalebb*, σλαβομακεδονικά: Лестер „Бо" МекКејлеб‎, γενν. στις 4 Μαΐου 1985) είναι Αμερικανός-Βορειομακεδόνας επαγγελματίας καλαθοσφαιριστής, ο οποίος αγωνίζεται ως πόιντ γκαρντ. Η τελευταία του ομάδα ήταν η Σαραγόσα. Αναδείχθηκε κορυφαίος σκόρερ της Ευρωλίγκα τη σεζόν 2011-12 και μέλος της Κορυφαίας Ομάδας του Ευρωμπάσκετ 2011.

Κολεγιακή σταδιοδρομία
----------------------

Ο ΜακΚάλεμπ έπαιξε κολεγιακή καλαθοσφαίριση στο Πανεπιστήμιο της Νέας Ορλεάνης. Ονομάστηκε Παίκτης της Χρονιάς της Περιφέρειας Σαν Μπελτ το 2007. Στην πενταετή σταδιοδρομία του με τους Νιου Ορλίνς Πραϊβατίρς, έπαιξε σε 128 αγώνες, με μέσο όρο 20,9 πόντους, 4,7 ριμπάουντ και 3 ασίστ ανά αγώνα.

Επαγγελματική σταδιοδρομία
--------------------------

### Μέρσιν Μπουγιουκσεχίρ Μπελεντιγέσι

Ο ΜακΚάλεμπ ξεκίνησε την επαγγελματική του σταδιοδρομία στην Τουρκία με τη Μέρσιν Μπουγιουκσεχίρ Μπελεντιγέσι. Είχε μεγάλη επιτυχία στη Μερσίνη, με μέσο όρο 17,4 πόντους και 4,7 ασίστ ανά αγώνα τη σεζόν 2008–09. Ήταν επίσης ο ηγέτης της Σούπερ Λιγκ Τουρκίας σε κλεψίματα, με 2,7 ανά αγώνα. 

### Παρτίζαν

 Ο ΜακΚάλεμπ με την Παρτίζαν το 2009. 
Στις 16 Οκτωβρίου 2009, ο ΜακΚάλεμπ υπέγραψε συμβόλαιο ενός έτους με τη σερβική Παρτίζαν Βελιγραδίου, μία εβδομάδα αφότου η ομάδα απελευθέρωσε τον πρώην πόιντ γκαρντ της, Μιλτ Παλάσιο, για αποτυχία ένταξης στην ομάδα εγκαίρως. Ο ΜακΚάλεμπ είχε μία καταπληκτική σεζόν, με την Παρτίζαν να κερδίζει την Αδριατική Λίγκα, το Πρωτάθλημα Σερβίας και το Κύπελλο Σερβίας. Βοήθησε επίσης την ομάδα να φτάσει στο Φάιναλ Φορ της Ευρωλίγκα και κέρδισε μία θέση στη Δεύτερη Ομάδα της Ευρωλίγκα. 

### Μοντεπάσκι Σιένα

Τον Ιούλιο του 2010, ο ΜακΚάλεμπ υπέγραψε συμβόλαιο τριών ετών με την ιταλική Μοντεπάσκι Σιένα. Στην πρώτη του σεζόν στην Ιταλία, είχε ακόμα μεγαλύτερη επιτυχία, βοηθώντας την ομάδα να φτάσει στο Φάιναλ Φορ της Ευρωλίγκα και στην κατάκτηση του Πρωταθλήματος Ιταλίας, του Κυπέλλου Ιταλίας και του Σούπερ Καπ Ιταλίας. Το 2012, ονομάστηκε ο Πολυτιμότερος Παίκτης του Πρωταθλήματος Ιταλίας. Τον Απρίλιο του 2012, κέρδισε το Βραβείο Κορυφαίου Σκόρερ της Ευρωλίγκα «Αλφόνσο Φορντ», το ετήσιο βραβείο που δίνεται στον κορυφαίο σκόρερ κάθε σεζόν στην Ευρωλίγκα. Κατά τη διάρκεια της σεζόν είχε μέσο όρο 16,9 πόντους, 2,6 ασίστ και 2,2 ριμπάουντ ανά αγώνα, ενώ σούταρε με 61,3 % από εντός πεδιάς και με 52,6 & στα τρίποντα. Κέρδισε επίσης μία θέση στη Δεύτερη Ομάδας της Ευρωλίγκα, για δεύτερη φορά στη σταδιοδρομία του.

### Φενέρμπαχτσε Ούλκερ

Κατά τη διάρκεια του καλοκαιριού του 2012, οι Σαν Αντόνιο Σπερς ενδιαφέρθηκαν για την απόκτηση του ΜακΚάλεμπ, αλλά δεν κατέληξαν σε συμφωνία εξαγοράς με την Σιένα. Τον Αύγουστο του 2012, ο ΜακΚάλεμπ υπέγραψε τριετές συμβόλαιο με την Φενέρμπαχτσε Ούλκερ. Τον Ιούνιο του 2014, αποχώρησε από την ομάδα.

### Μπάγερν Μονάχου

Στις 19 Νοεμβρίου 2014, ο ΜακΚάλεμπ υπέγραψε συμβόλαιο ενός μηνός με τη γερμανική Μπάγερν Μονάχου. Σε πάνω από 5 αγώνες κανονικής περιόδου της Ευρωλίγκα 2014-15 που έπαιξε για την ομάδα, είχε κατά μέσο όρο 9,8 πόντους και 3,6 ασίστ ανά αγώνα. Στις 26 Δεκεμβρίου 2014, επέκτεινε το συμβόλαιο του με το σύλλογο μέχρι το τέλος Ιανουαρίου 2015. Στις 10 Ιανουαρίου 2015, έσκισε τους συνδέσμους σε έναν από τους αντίχειρές του και έμεινε εκτός γηπέδων για αρκετές εβδομάδες. Μετά τον τραυματισμό, δεν έπαιξε ποτέ ξανά για τη Μπάγερν. 

### Πέλικανς/Λιμόζ

Στις 15 Οκτωβρίου 2015, ο ΜακΚάλεμπ υπέγραψε με τους Νιου Ορλίνς Πέλικανς του NBA. Ωστόσο, αργότερα αποδεσμεύτηκε από τους Πέλικανς στις 24 Οκτωβρίου, αφού εμφανίστηκε σε τέσσερις αγώνες προετοιμασίας. Στις 3 Ιανουαρίου 2016, ο ΜακΚάλεμπ υπέγραψε με τη γαλλική Λιμόζ, για το υπόλοιπο της σεζόν.

### Γκραν Κανάρια

Στις 24 Αυγούστου 2016, ο ΜακΚάλεμπ υπέγραψε με την Γκραν Κανάρια της Liga ACB και του EuroCup.

### Τεκνικόντα Σαραγόσα

Στις 13 Δεκεμβρίου 2017, ο ΜακΚάλεμπ υπέγραψε με την ισπανική Σαραγόσα για το υπόλοιπο της σεζόν 2017-18.

Εθνική ομάδα
------------

Το 2010, ο ΜακΚάλεμπ δέχτηκε προσφορά για να παίξει για την Εθνική της πΓΔΜ και ακολούθως έλαβε το διαβατήριο της χώρας. Ο ΜακΚάλεμπ ήταν ο δεύτερος κορυφαίος σκόρερ στα προκριματικά για το Ευρωμπάσκετ 2011, με μία δυνατή εμφάνιση εναντίον της Μεγάλης Βρετανίας και του αστεριού του ΝΒΑ, Λούολ Ντενγκ.

### Ευρωμπάσκετ 2011

Στις 31 Αυγούστου, στον πρώτο αγώνα της διοργάνωσης για τη χώρα, ο ΜακΚάλεμπ σημείωσε 17 πόντους στην ήττα στην παράταση εναντίον του Μαυροβουνίου. Την 1η Σεπτεμβρίου, σημείωσε 19 πόντους εναντίον της Κροατίας. Είχε άλλη μία δυνατή εμφάνιση εναντίον της Ελλάδας στις 3 Σεπτεμβρίου, σημειώνοντας 27 πόντους και οδήγησε την ομάδα στη νίκη με 72-58. Στις 4 Σεπτεμβρίου, σημείωσε 18 πόντους εναντίον της Φινλανδίας στη νίκη με 72-70. Στις 5 Σεπτεμβρίου, σημείωσε 22 πόντους στη νίκη με 75-63 εναντίον της Βοσνίας και Ερζεγοβίνης, που τους πρόκρινε στη δεύτερη φάση ως πρώτη στον Γ' Όμιλο. Στη συνέχεια, στις 8 Σεπτεμβρίου, ηγήθηκε της ομάδας με 27 πόντους στη νίκη με 65-63 επί της Γεωργίας και έτσι έβαλε την ομάδα στους προημιτελικούς. Στα δύο τελευταία παιχνίδια της δεύτερης φάσης, ο ΜακΚάλεμπ σημείωσε 19 πόντους στη νίκη εναντίον της Σλοβενίας και 16 πόντους στη δραματική ήττα εναντίον της Ρωσίας. Στις 14 Σεπτεμβρίου, η ομάδα νίκησε τη χώρα φιλοξενίας του Ευρωμπάσκετ, Λιθουανία, για να προκριθεί στους ημιτελικούς, όπου ο ΜακΚάλεμπ σημείωσε 23 πόντους. Στους ημιτελικούς, ηττήθηκε από την Ισπανία με 92-80, με τον ΜακΚάλεμπ να σημειώνει 25 πόντους. Στη μάχη του χάλκινου μεταλλίου, ο ΜακΚάλεμπ σημείωσε 22 πόντους, αλλά η ομάδα ηττήθηκε από τη Ρωσία, σε έναν ακόμη δραματικό αγώνα, με 72–68. 

Ο ΜακΚάλεμπ κέρδισε μία θέση στην Κορυφαίας Ομάδας του Ευρωμπάσκετ 2011. Κατά τη διάρκεια της διοργάνωσης, είχε κατά μέσο όρο 21,4 πόντους, 3,1 ριμπάουντ και 3,7 ασίστ ανά αγώνα, σε 34,2 λεπτά που έπαιζε ανά αγώνα. Με 235 συνολικούς πόντους, ο ΜακΚάλεμπ ήταν ο κορυφαίος σκόρερ της διοργάνωσης σε συνολικούς πόντους, αλλά σε πόντους ανά μέσο όρο αγώνα ήταν ο δεύτερος, πίσω από τον Τόνι Πάρκερ, ο οποίος έπαιξε ένα αγώνα λιγότερο.

Παραπομπές
----------

1. ↑  *College Basketball at Sports-Reference.com*. Ανακτήθηκε στις 28  Ιουλίου 2020.
2. ↑  *RealGM*. 1907. Ανακτήθηκε στις 4  Απριλίου 2022.
3. ↑  «Bo McCalebb». *sports-reference.com*.. Ανακτήθηκε στις 21 Νοεμβρίου 2014.
4. ↑  «Partizan adds playmaker McCalebb». Euroleague.net. 16 Οκτωβρίου 2009.. Ανακτήθηκε στις 29 Σεπτεμβρίου 2012.
5. ↑  «Montepaschi Siena lands Bo McCalebb». Euroleague.net. 25 Ιουλίου 2010.. Ανακτήθηκε στις 29 Σεπτεμβρίου 2012.
6. ↑  «Bo knows Italy: All-Euroleague second-teamer McCalebb gets with Montepaschi Siena». *ballineurope.com*. 26 Ιουλίου 2010. Αρχειοθετήθηκε από το πρωτότυπο στις 18 Φεβρουαρίου 2014. Ανακτήθηκε στις 29 Σεπτεμβρίου 2012.
7. ↑  «Bo McCalebb named Serie A MVP, Meo Sacchetti is the best coach». *Sportando.com*. 10 Μαΐου 2012. Ανακτήθηκε στις 29 Σεπτεμβρίου 2012.
8. ↑  «Montepaschi Siena's Bo McCalebb wins Alphonso Ford Top Scorer Trophy». *Ευρωλίγκα*. 12 Αυγούστου 2012. Ανακτήθηκε στις 29 Σεπτεμβρίου 2012.
9. ↑  «Euroleague – Montepaschi Siena's Bo McCalebb wins Alphonso Ford Top Scorer Trophy». *mlbb.gr*. 12 Αυγούστου 2012. Αρχειοθετήθηκε από το πρωτότυπο στις 17 Φεβρουαρίου 2013. Ανακτήθηκε στις 29 Σεπτεμβρίου 2012.
10. ↑  «Euroleague Basketball 2011–12 All-Euroleague Team nominees». *schoenen-dunk.de*. 20 Απριλίου 2012. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 29 Σεπτεμβρίου 2012.
11. ↑  «Spurs interested in Bo McCalebb». *Sportando*. 22 Ιουλίου 2012. Ανακτήθηκε στις 29 Σεπτεμβρίου 2012.
12. ↑  «Bo McCalebb Fenerbahçe Ülker’de». *Fenerbahce.org*. 2 Αυγούστου 2012. Αρχειοθετήθηκε από το πρωτότυπο στις 2016-03-04.. Ανακτήθηκε στις 29 Σεπτεμβρίου 2012.
13. ↑  «FENERBAHCE ULKER signs Ford Trophy winner McCalebb». *Ευρωλίγκα*. 2 Αυγούστου 2012. Αρχειοθετήθηκε από το πρωτότυπο στις 12 Οκτωβρίου 2013. Ανακτήθηκε στις 29 Σεπτεμβρίου 2012.
14. ↑  «Bo McCalebb leaves Fenerbahce, is officially free agent». *Sportando.com*. 30 Ιουνίου 2014.. Ανακτήθηκε στις 30 Ιουνίου 2014.
15. ↑  «Bayern Munich signs Bo McCalebb to a one-month deal». *Sportando.com*. 19 Νοεμβρίου 2014. Αρχειοθετήθηκε από το πρωτότυπο στις 29 Νοεμβρίου 2014.. Ανακτήθηκε στις 19 Νοεμβρίου 2014.
16. ↑  «FC Bayern brings Bo McCalebb to Munich». *Euroleague.net*. 19 Νοεμβρίου 2014.. Ανακτήθηκε στις 19 Νοεμβρίου 2014.
17. ↑  «BO MCCALEBB EXTENDS DEAL WITH BAYERN». *fcb-basketball.de*. 26 Δεκεμβρίου 2014. Αρχειοθετήθηκε από το πρωτότυπο στις 2014-12-27.. Ανακτήθηκε στις 26 Δεκεμβρίου 2014.
18. ↑  «Injury to Bo McCalebb». *fcb-basketball.de*. 10 Ιανουαρίου 2015. Αρχειοθετήθηκε από το πρωτότυπο στις 2015-04-02.. Ανακτήθηκε στις 1 Μαρτίου 2015.
19. ↑  «Pelicans Sign Bo McCalebb». *NBA.com*. 15 Οκτωβρίου 2015.. Ανακτήθηκε στις 15 Οκτωβρίου 2015.
20. ↑  «Pelicans waive Jeff Adrien, Bryce Dejean-Jones, Bo McCalebb». *NBA.com*. 24 Οκτωβρίου 2015. Ανακτήθηκε στις 24 Οκτωβρίου 2015.
21. ↑  «Limoges CSP lands Bo McCalebb». *Sportando.com* (στα Ισπανικά). 3 Ιανουαρίου 2016. Ανακτήθηκε στις 3 Ιανουαρίου 2016.
22. ↑  «Bo McCalebb ya es nuevo base del Herbalife Gran Canaria» (στα ισπανικά). cbgrancanaria.net. 24 Αυγούστου 2016. Αρχειοθετήθηκε από το πρωτότυπο στις 2016-09-27.. Ανακτήθηκε στις 24 Αυγούστου 2016.
23. ↑  «Bo McCalebb refuerza a Tecnyconta Zaragoza» (στα ισπανικά). *basketzaragoza.net*. 13 Δεκεμβρίου 2017.. Ανακτήθηκε στις 13 Δεκεμβρίου 2017.
24. ↑  Έλιν, Κουρτ. «How New Orleans' Bo McCalebb became a Macedonian hero». *probasketballtalk.nbcsports.com*. Αρχειοθετήθηκε από το πρωτότυπο στις 18 Μαΐου 2014. Ανακτήθηκε στις 29 Σεπτεμβρίου 2012.
25. ↑  «Green and McCalebb to get passport from Macedonia». *Sportando*. 28 Ιουλίου 2010. Ανακτήθηκε στις 29 Σεπτεμβρίου 2012.
26. ↑  «Macedonia defeat puts Great Britain's EuroBasket qualification on hold». *The Daily Telegraph*. 24 Αυγούστου 2010.. Ανακτήθηκε στις 29 Σεπτεμβρίου 2012.
27. ↑  «Another Masterpiece For MVP 'La Bomba'». *eurobasket2011.com*. 18 Σεπτεμβρίου 2011. Αρχειοθετήθηκε από το πρωτότυπο στις 31 Ιουλίου 2012. Ανακτήθηκε στις 29 Σεπτεμβρίου 2012.
28. ↑  «Bo McCalebb». EuroBasket2011.com. Αρχειοθετήθηκε από το πρωτότυπο στις 22 Ιανουαρίου 2013.. Ανακτήθηκε στις 29 Σεπτεμβρίου 2012.
29. ↑  «Section Scoring Leaders». *eurobasket2011.com*. Αρχειοθετήθηκε από το πρωτότυπο στις 11 Σεπτεμβρίου 2011. Ανακτήθηκε στις 29 Σεπτεμβρίου 2012.

Εξωτερικοί σύνδεσμοι
--------------------

* Προφίλ στο acb.com (ισπανικά)
* Προφίλ Αρχειοθετήθηκε 2015-06-18 στο Wayback Machine. στο beko-bbl.de (γερμανικά)
* Προφίλ στο euroleague.net
* Προφίλ στο FIBA.com
* Προφίλ Αρχειοθετήθηκε 2012-05-07 στο Wayback Machine. στο legabasket.it (ιταλικά)
* Προφίλ στο tblstat.net
* Μπο ΜακΚάλεμπ στο Instagram